**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за одбрана |
| Назив на предлогот на закон: | Предлог на закон за изменување и дополнување на Законот за заштита и спасување |
| Одговорно лице и контакт информации: |  |
| Вид на Извештај | [x] Нацрт[ ] Предлог  |
| Обврската за подготовка на предлогот на закон произлегува од: | [ ] Годишната програма за работа на Владата на Република Македонија[ ] НПАА[x] Заклучок на Владата на Република Македонија[ ] Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | Не |
| Дали нацрт извештајот содржи информации согласно прописите кои се однесуваат на класифицираните информации  | [ ] Да[x] Не |
| Датум на објавување на нацрт Извештајот на ЕНЕР: | 23.12.2015 година  |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат  |  |

**1. Опис на состојбите во областа и дефинирање на проблемот**

*1.1 Опис на состојбите*

Според членот 36 од Законот за заштита и спасување, Градот Скопје ги координира активностите во областа на заштитата и спасувањето на своето подрачје. Во заштитата и спасувањето општините од Градот Скопје се должни да соработуваат и постапуваат по насоките од Градот Скопје. За остварување на оваа надлежност Градот Скопје формира Градски штаб за заштита и спасување.

Согласно членот 3 од Законот за пожарникарството, “Пожарникарството е дел од единствениот систем за заштита и спасување во Републиката”. Членот 34 став 3 од истиот Закон определува дека “Кога во гаснењето на пожар се ангажираат силите за заштита и спасување, со гаснењето на пожарот раководи Штабот на силите за заштита и спасување.”

Видно од овие одредби, Законот за заштита и спасување во корелација со Законот за пожарникарството определува посебна надлежност на Градот Скопје во заштитата и спасувањето на неговата територија. Ваквата надлежност предизвикува потреба од координација помеѓу единиците за заштита и спасување кои се дел од системот на пожарникарството, единиците кои се дел од општините во Градот Скопје, но и единиците формирани од Градот Скопје со цел ефикасно справување со опасностите како дел од системот за заштита и спасување. Имајќи во вид дека ефикасната реализација на работата подразбира и редовни активности, а со оглед на тоа дека Штабот за заштита и спасување на Град Скопје е тело кое се формира ad hok и не е активирано постојано, постои потреба од постоење на организациска единица која ќе ги сублимира активностите на Одделението за заштита и спасување, како и територијалната противпожарна единица на Градот Скопје, а која ќе функционира и во насока на координација на соработката со општините од Градот Скопје и ќе обезбедува континуиран квалитет во работата на Градскиот штаб за заштита и спасување. Ова е посебно важно со оглед на посебниот статус на Градот Скопје како единица на локалната самоуправа, со посебни надлежности кои во делот на пожарникарството ги опфаќаат и подрачјата на други општини од скопскиот регион.

Законот за заштита и спасување во членот 114 определува користење на светлосна и звучна сигнализација за возилата што се користат за извршување на задачи во заштитата и спасување, а кои се во сопственост на Дирекцијата за заштита и спасување. Членот 108 став 4 од истиот Закон, наведува дека просторните сили за заштита и спасување формирани од единиците на локална самоуправа дејствуваат први во отстранување на последиците од природни непогоди и други несреќи, а само доколку не можат самите да се справат со истите, можат да ги повикаат и републичките сили за заштита и спасување.

Ваквата поставеност на законските одредби укажува на тоа дека во моментот кога постои ургентна опасност за животот, здравјето и имотот на граѓаните, дејствуваат просторните сили за заштита и спасување на единиците на локалната самоуправа. Следствено, постои реална потреба за постоење на светлосна и звучна сигнализација на возилата кои се користат во заштитата и спасувањето од просторните сили формирани од единиците на локална самоуправа, имајќи го вид моментот во кој тие се законски обврзани да дејствуваат, а кој претходи на моментот на ангажирање на републичките сили кои веќе имаат такви обележја.

Одредбите од членот 42 став 4 и членот 43 став 1 од Законот за заштита и спасување определуваат дека “граѓаните се должни да се јавуваат на поканите за учество во заштитата и спасувањето кои им се доставени од надлежен орган”, додека “ангажирање на граѓаните во силите за заштита и спасување врши органот што ги формирал силите”. Како орган кој согласно членот 94 став 2 формира просторни сили за заштита и спасување се определени и единиците на локалната самоуправа. Јасно е дека законодавецот ја оставил отворена можноста за ангажирање на граѓаните во заштитата и спасувањето во просторните сили за заштита и спасување. Сепак, во членот 126 од Законот за заштита и спасување е определен паричен надоместок само за граѓаните кои биле ангажирани во силите за заштита и спасување што ги формира Републиката, но не и за оние кои би можеле да ги ангажираат единиците на локалната самоуправа. Ова прашање е дополнително усложнето со фактот што членот 123 став 4 наведува дека “финансиски средства за единиците на локалната самоуправа за потребите на заштитата и спасување се обезбедуваат од нивните средства во согласност со закон”.

Соодветно на горенаведеното, единиците на локалната самоуправа имаат право да ангажираат граѓани во просторните сили за заштита и спасување, финансиските средства за потребите на заштитата и спасувањето ги обезбедуваат од нивни средства, но немаат законска можност да исплаќаат финансиски надоместоци за извршување на правата и должностите во заштитата и спасувањето, со што граѓаните ангажирани во силите за заштита и спасување формирани од единиците на локалната самоуправа се доведуваат во нерамноправна положба во однос на граѓаните ангажирани во силите за заштита и спасување формирани од Републиката.

*1.2 Причини за проблемите кои се предмет на разгледување*

Просторните сили формирани од единиците на локалната самоуправа се силите кои први се активираат во случај на опасност или непогода, но немаат никаква светлосна или звучна сигнализација на нивните возила, со што се отежнува нивниот пристап до местото каде што се случила или постои опасност да се случи природната непогода или друга несреќа. Дополнително на ова, светлосна или звучна сигнализација е овозможена, согласно Законот за заштита и спасување, за возилата на Дирекцијата за заштита и спасување кои се активираат дури откако просторните сили ќе побараат дополнителна помош.

Граѓаните повикани на должност во просторните сили за заштита и спасување формирани од единиците на локалната самоуправа немаат право на надоместок за извршување на обврските и другите должности од областа на заштитата и спасувањето, иако таков надоместок е предвиден за граѓаните повикани на должност во силите за заштита и спасување формирани од Републиката.

 Со Законот за заштита и спасување се определени посебни надлежности за Градот Скопје. Ваквите надлежности е определено да ги врши Градскиот штаб за заштита и спасување, иако во практиката штабот не може на дневна основа да ги следи сите активности, посебно во поглед на превентивата, кои се потребни за ефикасно и квалитетно вршење на доверените надлежности во заштитата и спасувањето. Дополнително на ова, посебниот статус на противпожарната единица како дел од системот за заштита и спасување е потребно да биде зајакнат со централизирање на организацијата на системот на заштита и спасување во рамки на една организациона единица, со што ќе се овозможи подобрување на работата и во противпожарната заштита.

**2. Цели на предлог регулативата**

 Изедначување на статусот на граѓаните повикани на должност во силите за заштита и спасување формирани од единиците на локалната самоуправа со статусот на граѓаните повикани на должност во силите за заштита и спасување формирани од Републиката.

 Решавање на статусот на противпожарната единица во Градот Скопје како дел од Секторот за заштита и спасување и подобрување на работата во заштитата и спасувањето во Град Скопје.

 Обезбедување на светлосна и звучна сигнализација за возилата на просторните сили за заштита и спасување формирани од единиците на локалната самоуправа, со цел побрзо и поефикасно дејствување при ургентни ситуации.

**3. Можни решенија (опции)**

*3.1 Опис на решението „не прави ништо“*

 Доколку не се преземе ништо, граѓаните ангажирани во силите за заштита и спасување формирани од единиците на локалната самоуправа нема да имаат еднаков статус со граѓаните ангажирани во републичките сили за заштита и спасување, со што единиците на локалната самоуправа при евентуално ангажирање нема да имаат правен основ да ги исплатат паричните надоместоци определени со одредбите од глава XV од Законот за заштита и спасување. Со опцијата “не прави ништо” нема да се овозможи подобрена и поефикасна работа во заштитата и спасувањето на Градот Скопје и нема да се овозможи правна рамка за статусот на територијалната противпожарна единица во Градот Скопје. Доколку се избере опцијата “не прави ништо” возилата на просторните сили за заштита и спасување кои излегуваат први на местото на настанот ќе продолжат да се соочуваат со проблеми со брзо и безбедно пристигнување на локацијата.

*3.2 Опис на можните решенија (опции) за решавање на проблемот*

 Измена на Законот за законот за заштита и спасување со која ќе се овозможи светлосна и звучна сигнализација за возилата на просторните сили за заштита и спасување формирани од единиците на локалната самоуправа, формирање на Сектор за заштита и спасување како постојан орган во организацијата на Градот Скопје и изедначување на статусот на ангажираните граѓани во просторните сили за заштита и спасување формирани од единиците на локална самоуправа со статусот на граѓаните повикани на должност во силите за заштита и спасување формирани од Републиката.

*/*

1. **Проценка на влијанијата на регулативата**

 *Можни позитивни и негативни влијанија од секоја од опциите:*

*4.1 Економски влијанија*

 нема

*4.2 Фискални влијанија*

Спроведувањето на овој Закон не предизвикува обезбедување на дополнителни финансиски средства од Буџетот на Република Македонија.

*4.3 Социјални влијанија*

*/*

*4.4 Влијанија врз животната средина*

*/*

*4.5 Административни влијанија и трошоци –*

*/*

*а) трошоци за спроведување*

*/*

*б)трошоци за почитување на регулативата*

*/*

**5. Консултации**

*5.1 Засегнати страни и начин на вклучување*

Согласно Заклучокот на Владата на РМ донесен на 95тата седница одржана на 12.08.2015 година формирана е Работна група за изработка на Предлог закон за изменување и дополнување на Законот за заштита и спасување и Предлог закон за изменување и дополнување на Законот за пожарникарство, во која учествуваат претставници од: Министерството за одбрана, Дирекцијата за заштита и спасување, Министерството за внатрешни работи, Министерството за здравство, Министерството за образование и наука, Министерството за финансии и Министерството за локална самоуправа. Дополнително беше повикан и претставник од Градот Скопје како член на работната група. Беа консултирани и Заедницата на единиците на локалната самоуправа,Мрежата на пожарникари при ЗЕЛС и Независниот синдикат на пожарникари на Македонија.

*5.2 Преглед на добиените и вградените мислења*

Предлогот на закон ќе биде доставен на мислење до Секретаријатот за законодавство , Министерството за финансии и други надлежни министерства и органи. Исто така Предлогот на закон е објавен и на ЕНЕР.

*5.3 Мислењата кои не биле земени предвид и зошто*

*/*

**6. Заклучоци и препорачано решение**

*6.1 Споредбен преглед на позитивните и негативните влијанија на можните решенија (опции)*

Опцијата “не прави ништо” е неприфатлива, бидејќи со недонесување на Законот за измени и дополнување на Законот за заштита и спасување граѓаните ангажирани во силите за заштита и спасување формирани од единиците на локалната самоуправа нема да имаат еднаков статус со граѓаните ангажирани во републичките сили за заштита и спасување, со што единиците на локалната самоуправа при евентуално ангажирање нема да имаат правен основ да ги исплатат паричните надоместоци определени со одредбите од глава XV од Законот за заштита и спасување. Покрај ова, нема да се овозможи подобрена и поефикасна работа во заштитата и спасувањето на Градот Скопје и подобрена правна рамка за статусот на територијалната противпожарна единица во Градот Скопје, а возилата на просторните сили за заштита и спасување кои излегуваат први на местото на настанот ќе продолжат да се соочуваат со проблеми со брзо и безбедно пристигнување на локацијата.

*6.2 Ризици во спроведувањето и примената на секое од можните решенија (опции)*

Нема

*6.3 Препорачано решение со образложение*

Да се донесе Законот за изменување и дополнување на Законот за заштита и спасување, со кој ќе се обезбеди изедначување на правата на граѓаните ангажирани во просторните сили за заштита и спасување формирани од единиците на локалната самоуправа со правата на граѓаните ангажирани во републичките сили. Постоењето на Секторот за заштита и спасување како постојан орган во организацијата на Градот Скопје ќе овозможи поефикасно вршење на активностите во заштитата и спасувањето. Возилата што се користат за извршување на задачи во заштитата и спасувањето во просторните сили формирани од единиците на локалната самоуправа можат да имаат вградено светлосни и звучни уреди и обележја.

**7. Спроведување на препорачаното решение**

*7.1 Потреба од менување на закони и подзаконска регулатива во областа или други сродни области*

 Донесувањето на предложените измени на Законот за изменување и дополнување на Законот за заштита и спасување ќе предизвика промена во Уредбата за начинот и времетраењето на ангажирањето на граѓаните во заштитата и спасувањето, како и Уредбата за видот и изгледот на униформата, функционалните ознаки на припадниците на силите за заштита и спасување, звучните уреди и обележја на возилата за заштита и спасување.

*7.2 Потребни подзаконски акти и рок за нивно донесување*

 *Донесувањето на предложените изменувања на Законот нема да предизвикаат потреба од донесување на подзаконски акти*

*.*

*7.3 Органи на државната управа, државни органи и други органи надлежни за спроведување*

Надлежни органи за спроведување на овие измени се Владата на Република Македонија и Град Скопје.

*7.4 Активности за обезбедување на ефикасно спроведување на предлогот на закон*

*/*

**8. Следење и евалуација**

*8.1 Начин на следење на спроведувањето*

Следењето и спроведувањето на Законот се врши преку надзорот од Дирекцијата за заштита и спасување и Државниот управен инспекторат.

*8.2 Евалуација на ефектите од предлогот на закон и рокови*

Евалуација на ефектите од предлогот на закон можат да се дадат откако понуденото законско решение започне да се применува во праксата.

 **Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум: \_\_\_\_\_\_\_\_\_\_\_\_\_**

 **..................................................**

 **потпис на државниот секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ ...........................................**

**потпис на министерот**